Мы махуэхэм
ЩIышылэм и 25, щэбэт
Урысеймрэ Белоруссиемрэ щагъэлъапIэ Студентхэм я махуэр (Татьянэхэм я махуэр)
Урысей Федерацэм и Дзэ-Тенджыз флотым и кхъухьхэм я унафэщIхэм я махуэщ
1755 гъэм Москва къэрал университет къыщызэIуахащ.
1763 гъэм Пащтыхь гуащэ Екатеринэ ЕтIуанэм и унафэкIэ къызэрагъэпэщащ Урысей къэралыгъуэм IэщэкIэ ЗэщIэузэда и Къарухэм я Штаб нэхъыщхьэр.
1799 гъэм США-м щатащ жылэ зэрасэ Iэмэпсымэ зэрызэпкъралъхьам щыхьэт техъуэ тхылъыр.
1905 гъэм Африкэ Ипщэм къыщагъуэтащ дунейм щынэхъ ин дыдэ налмэсыр, «Куллинан» зыфIащар. Ар карат 3106-рэ хъурт.
1918 гъэм къащтащ ягъэлIыщIэ лэжьакIуэбэм къащхьэщыж, абыхэм я хуитыныгъэхэр къыщыгъэлъэгъуа декларацэр.
1919 гъэм Деникиным и дзэхэм Налшык яубыдащ.
1924 гъэм Шамони (Франджы) къыщызэIуахащ 1 ЩIымахуэ Олимп Джэгухэр. ЛыжэкIэ лъагапIэм къелъэн, лыжэкIэ, лъэрыжэкIэ къызэдэжэн, кёрлинг, бобслей спорт лIэужьыгъуэхэр олимп зэхьэзэхуэхэм хагъэхьэри, япэу зэпеуэхэри абы щекIуэкIауэ щытащ.
1936 гъэм Стахановым и лэжьэкIэм теува гупышхуэ лъакъуэрыгъажэкIэ Налшык къэкIуащ.
1943 гъэм Воронеж къалэр нэмыцэ фашист зэрыпхъуакIуэхэм къыIэщIагъэкIыжащ.
1949 гъэм США-м япэу щатащ «Эмми» телевизионнэ саугъэтыр.
Узыншагъэр хъумэнымкIэ IуэхущIапIэхэр Адыгейм къыщызэгъэпэщыным и лъабжьэр зыгъэтIылъахэм ящыщ, УФ-м щIыхь зиIэ и дохутыр Бэч Мэлэчхъан къызэралъхурэ илъэси 112-рэ ирокъу.
Совет, куржы политик, къэрал лэжьакIуэ, 1995 — 2003 гъэхэм Куржым и президенту щыта Шеварднадзе Эдуард къызэралъхурэ илъэс 92-рэ ирокъу.
Сабий усакIуэ Щоджэн Аслъэнджэрий къызэралъхурэ илъэс 85-рэ ирокъу.
Совет фигурист, СССР-м щIыхь зиIэ и гъэсакIуэ Жук Станислав къызэралъхурэ илъэс 85-рэ ирокъу.
Совет усакIуэ, композитор, уэрэджыIакIуэ, актёр цIэрыIуэ, СССР-м и Къэрал саугъэтыр зрата Высоцкий Владимир къызэралъхурэ илъэс 82-рэ ирокъу.
ТхакIуэ, режиссёр, КъБР-м щэнхабзэмкIэ щIыхь зиIэ и лэжьакIуэ, КъБР-м и Къэрал саугъэтыр зрата Безыр Чэмал и ныбжьыр илъэс 83-рэ ирокъу.
Мэкъумэш щIэныгъэхэм я доктор, КъБКъМУ-м и профессор ГъукIэжь Владимир и ныбжьыр илъэс 79-рэ ирокъу.
УэрэджыIакIуэ, композитор, УФ-м и цIыхубэ артист Добрынин Вячеслав и ныбжьыр илъэс 74-рэ ирокъу.
УФ-м щIыхь зиIэ и егъэджакIуэ, КъБР-м егъэджэныгъэмкIэ щIыхь зиIэ и лэжьакIуэ Щад Азджэрий къызэралъхурэ илъэс 73-рэ ирокъу.
Актёр, режиссёр, каскадёр, РСФСР-м щIыхь зиIэ и артист Ростоцкий Андрей къызэралъхурэ илъэс 63-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 4 — 6, жэщым щIыIэр градуси 3 — 2 щыхъунущ.
ЩIышылэм и 26, тхьэмахуэ
Таможенникым и дунейпсо махуэщ
Интернетыр къэмыгъэсэбэпыным и махуэщ
Белоруссием щагъэлъапIэ щIэныгъэм и махуэр
Австралием и махуэщ
Латвие Республикэм и щхьэхуитыныгъэм и махуэщ
Индием щагъэлъапIэ Республикэм и махуэр. 1950 гъэм а къэралыр щхьэхуит хъуащ, Инджылызым и колониеу илъэс 200-кIэ щыта нэужь.
1500 гъэм Испанием щыщ хыдзэлI, къэхутакIуэ Пинсон Висент Яньес зи пашэ гупыр япэу теуващ Бразилием и щIыналъэм.
1525 гъэм Урысейм и щIыналъэм и япэ картэр къыдэкIащ.
1788 гъэм Австралием и къалэ нэхъ инхэм ящыщ Сидней и лъабжьэр ягъэтIылъащ Европэм икIыу Австралием япэу Iэпхъуахэм. Дэтхэ-нэ зы адыгэри дызыщыгуфIыкIа хъыбар къиIукIауэ щытащ а къалэм 2000 гъэм. Абы олимп чемпион щыхъуат ди бэнакIуэ лъэщ Къардэн Мурат.
1871 гъэм Урысейм и цIыхубзхэр хуит ящIащ къэрал къулыкъухэм пэрытыну.
1871 гъэм Рим Италием и къалащхьэ хъуащ.
1905 гъэм Африкэ Ипщэм къыщагъуэтащ дунейм щынэхъ ин дыдэ налмэсыр.
1924 гъэм Советхэм я етIуанэ съездым и унафэкIэ Петроград къалэм и цIэр Ленинграду зэрахъуэкIащ.
1943 гъэм Кемеровэ областыр къызэрагъэпэщащ.
1944 гъэм КъБР-м Аруан щIыналъэр къыщызэрагъэпэщащ.
1956 гъэм Италием щыщ Кортинэ д‘Ампеццэ къалэ цIыкIум къыщызэIуахащ VII ЩIымахуэ Олимп Джэгухэр.
Совет кинорежиссёр цIэрыIуэ, СССР-м и цIыхубэ артист, Лениным и цIэр зезыхьэ саугъэтыр, СССР-м и Къэрал саугъэтыр зыхуагъэфэща, «Освобождение», «Битва за Москву», «Сталинград» фильм цIэрыIуэхэр тезыха Озеров Юрий къызэралъхурэ илъэс 99-рэ ирокъу.
Японием щыщ хьэрычэтыщIэ, Sony компание цIэрыIуэм и къызэгъэпэщакIуэ Моритэ Акио къызэралъхурэ илъэс 99-рэ ирокъу.
Филологие щIэныгъэхэм я доктор, КъБКъУ-м и профессор, КъБР-м щIыхь зиIэ и егъэджакIуэ Тау Хьэзешэ и ныбжьыр илъэс 84-рэ ирокъу.
США-м щыщ тхакIуэ, цIыхухэм я хуитыныгъэхэм къыщхьэщыжынымкIэ цIэрыIуэ хъуа Дэвис Анджелэ и ныбжьыр илъэс 76-рэ ирокъу.
КъБР-м щIыхь зиIэ и артисткэ, Къэбэрдей-Балъкъэрым и Къэрал саугъэтым и лауреат Джэдзауэ Венерэ къыщалъхуа махуэщ.
Тхыдэдж, зэдзэкIакIуэ, тхыдэ щIэныгъэхэм я кандидат, Къэбэрдей-Балъкъэрым гуманитар къэхутэныгъэхэмкIэ и институтым и къудамэм и унафэщI Мэлбахъуэ Къэралбий и ныбжьыр илъэс 68-рэ ирокъу.
Канадэм щыщ хоккеист, дунейм щынэхъ цIэрыIуэ дыдэ спортсменхэм хабжэ Гретцки Уэйн и ныбжьыр илъэс 59-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 3 — 5, жэщым щIыIэр градуси 2 — 1 щыхъунущ.
ЩIышылэм и 27, блыщхьэ
Нацизмэм ихьахэм я фэеплъым и дунейпсо махуэщ
Урысейм и Дзэ щIыхьым и ма-хуэщ — Ленинград къалэр блокадэм кърагъэкIащ. Нэмыцэ фашист зэрыпхъуакIуэхэм я къэухъуреихьыныгъэм жэщ-махуэ 872-кIэ ита къалэр 1944 гъэм советыдзэхэм хуит къащIыжащ.
1725 гъэм Пётр Езанэр дунейм ехыжащ.
1820 гъэм капитан Беллинсгаузен Фаддей зи унафэщI къэхутакIуэ гупым Антарктидэр зэрыщыIэр къахутащ. Махуэ 750-кIэ тенджызым тета кхъухьхэм материкыр ихъуреягъкIэ къызэхакIухьат, хытIыгу 28-рэ къызэIуахат, ауэ мылылъэ Антарктидэм я лъэ теувэфакъым.
1859 гъэм Оттавэ Канадэм и къалащхьэу къалъытащ.
1904 гъэм Урыс-Япон зауэм щIидзащ.
1924 гъэм Москва Лениным и Мавзолейр къыщызэIуахащ.
1941 гъэм «КъБР-м щIыхь зиIэ и дохутыр» цIэ лъапIэр ягъэуващ.
1943 гъэм Москварэ Ленинградрэ я зэхуаку дэлъ гъущI гъуэгу зэпыщIэныгъэр зэфIагъэувэжащ.
1945 гъэм советыдзэхэм хуит къащIыжащ нэмыцэхэм Польшэм щащIа Освенцим гъэрэщым исахэр.
1967 гъэм хьэршыр дуней псом къэралу тетхэм зэрейм теухуа дэфтэрым Iэ традзащ.
1968 гъэм Налшык Къэрал музыкэ театр къыщызэIуахащ.
Австрием щыщ композитор, музыкант щэджащэ Моцарт Вольфганг къызэралъхурэ илъэс 264-рэ ирокъу.
Урыс тхакIуэ цIэрыIуэ Салтыков-Щедрин Михаил къызэралъхурэ илъэси 194-рэ ирокъу.
Инджылыз математик, тхакIуэ, и таурыхъхэмкIэ цIэрыIуэ хъуа Кэрролл Льюис къызэралъхурэ илъэси 188-рэ ирокъу.
Совет тхакIуэ, усакIуэ, зэдзэкIакIуэ, жылагъуэ лэжьакIуэ Эренбург Илья къызэралъхурэ илъэси 129-рэ ирокъу.
УсакIуэ, уэрэд дахэ куэдым я псалъэхэр зытха Казаковэ Риммэ къызэралъхурэ илъэс 88-рэ ирокъу.
Къэрал, жылагъуэ лэжьакIуэ, Социалист Лэжьыгъэм и ЛIыхъужь ХьэгъэжейДжонсон и ныбжьыр илъэс 80 ирокъу.
Композитор, КъБР-м гъуазджэхэмкIэ щIыхь зиIэ и лэжьакIуэ Жырыкъ Заур и ныбжьыр илъэс 73-рэ ирокъу.
КъБР-м гъуазджэхэмкIэ щIыхь зиIэ и лэжьакIуэ Бэрэгъун Руслан и ныбжьыр илъэс 68-рэ ирокъу.
Норвегием щыщ биатлонист цIэрыIуэ, блэнейрэ олимп чемпион хъуа Бьерндален Уле Эйнар и ныбжьыр илъэс 46-рэ ирокъу.
Урысей теннисист, УФ-м спортымкIэ щIыхь зиIэ и мастер Сафин Марат и ныбжьыр илъэс 40 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 3 — 5, жэщым щIыIэр градуси 2 — 1 щыхъунущ.
